**П Р О Т О К О Л No 4 / 18.11.2012 г.**

От Заседание на Управителния съвет на МАНТА МОДЕЛ КЛУБ

 Днес, 18.11.2012 г. се проведе заседание на УС на МАНТА МОДЕЛ КЛУБ при следния дневен ред:

1. Определяне на принципи за работа със спонсори.
2. Разглеждане на предложение за спонсорство от Хоби Култ ЕООД.
3. Разглеждане постъпили заявления за членство.

На заседанието присъстват всички членове на УС. Председател на заседанието Веселин Пенев, протоколчик – Ивайло Врачански.

 След гласуване дневният ред е приет с три гласа „ЗА”.

1. **Определяне на принципи за работа със спонсори.**

След дискусия стигнахме до варианта да се свържем с основните моделистки магазини в България и да им предложим:

* 1. Реклама на сайта срещу заплащане.
	2. Участие като спонсори на предстоящата клубна изложба срещу възможността да разположат различни рекламни съобщения и по възможност щанд за продажба на моделистки стоки
	3. Клуба да обсъди възможността за разполагане на спонсорски лога по изгражданата диорама "Гражданска авиация". Ако бъде намерена такава възможност на горепосочените потенциални спонсори да се предложи такова участие срещу моделистки материали (модели, консумативи, инструменти).

 Да се свържем с колкото е възможно по-голям брой международни моделистки онлайн магазини и да им предложим разполагане на банер на сайта срещу заплащане.

Управителният съвет реши: Приема принципите за работа със спонсори.

Решението по точка 1. е прието с три гласа „ЗА”.

1. **Разглеждане на предложение за спонсорство от Хоби Култ ЕООД.**

УС на Манта Модел Клуб проведе работна среща със г-н Спас Кръстев - управител на Хоби Култ ЕООД. Запознахме г-н Кръстев с текущите проекти на клуба и във връзка с решение по т.1. от това заседание му предложихме да спонсорира дейността на клуба. След тежки преговори се стигна до следното принципно споразумение:

1. Хоби Култ ЕООД ще разположи на сайта на Манта Модел Клуб рекламен банер срещу заплащане на принципа "Плати колкото искаш". Предложението е да е срещу неголяма сума, но за дълъг период от време.

2. Хоби Култ ЕООД ще се включи като спонсор на предстоящата клубна изложба. Подробностите ще бъдат уточнени, когато ние имаме някаква яснота за дата, зала и мероприятия.

3. ХобиКулт ЕООД ще се включи като спонсор в диорама "Гражданска авиация", ако клуба и участниците в диорамата намерим подходящ начин за визуализирзне на участието му. (подробностите по тази тема ще обсъдим в раздела на диорамата в клубният форум).

По точка 2. принципното споразумение с Хоби Култ е прието с три гласа „ЗА”

1. **Разглеждане постъпили заявления за членство.**

Постъпи Заявление за членство от г-н Тихомир Тодоров (Mozart).

С три гласа "ЗА" г-н Тодоров е приет за член на Манта Модел Клуб, да му е честито и добре дошъл.

